**Podaci vezani uz natječaj za prijam u službu vježbenika u Jedinstveni upravni odjel**   
 **Vježbenik – 1 izvršitelj za na određeno vrijeme od 12 mjeseci u Jedinstveni upravni odjel Općine Viškovo, Odsjek ureda načelnika radi osposobljavanja za poslove radnog mjesta upravnog referenta**  
  
  
Natječaj je objavljen u „Narodnim novinama“ broj 87/19 od 13. rujna 2019. godine  
  
**Opis poslova:**

1. obavlja poslove postupanja s pismenima, njihovu primanju i izdavanju, njihovoj evidenciji i dostavi u rad, obradi, korištenju, otpremanju, čuvanju, izlučivanju i predaji nadležnom arhivu ili drugom nadležnom tijelu, brine o prispijeću i slanju fax i e-mail poruka, te je zadužen za pravilan rad digitalne arhive

2. zaprima račune i vrši otpremu pošte

3. vodi registar svih odluka, zaključaka, ugovora i drugih akata Općinskog načelnika i Općinskog vijeća

4. obavlja i druge poslove po nalogu nadređenih

**Osnovna bruto plaća radnog mjesta upravnog referenta: 8.809,65kn** (napomena: sukladno Zakonu o plaćama u lokalnoj i područnoj (regionalnoj) samoupravi, za vrijeme trajanja vježbeničkog staža vježbenik ima pravo na 85% plaće poslova radnog mjesta najniže složenosti njegove stručne spreme)

Provjera znanja i sposobnosti:

Obuhvaća pisano testiranje, provjeru rada na računalu i intervju.

Najmanje pet dana prije održavanja testiranja objavit će se putem internet stranice i oglasne ploče Općine Viškovo vrijeme održavanja testiranja. Kandidati koji ispunjavaju formalne uvjete iz natječaja biti će pozvani na pisano testiranje i provjeru rada na računalu putem e-maila navedenog na prijavi na natječaj.

Na istoj internet stranici i oglasnoj ploči objavit će se vrijeme održavanja intervjua i to najmanje pet dana prije održavanja intervjua. Intervju se provodi samo s kandidatima koji su ostvarili najmanje 50% bodova iz svakog dijela provjere znanja i sposobnosti kandidata na provedenom testiranju i provjeri praktičnog rada. Kandidati koji su ostvarili najmanje 50% bodova iz svakog dijela provjere znanja i sposobnosti kandidata na provedenom testiranju i provjeri praktičnog rada biti će pozvani na intervju putem e-maila navedenog na prijavi na natječaj.

Područje pisanog testiranja obuhvaća područje lokalne i područne (regionalne) samouprave, područje općeg upravnog postupka, te područje uredskog poslovanja.

Pravni i drugi izvori provjere znanja:

1. Zakon o općem upravnom postupku (Narodne novine br. 47/09),

2. Zakon o službenicima i namještenicima u lokalnoj i područnoj (regionalnoj) samoupravi (Narodne novine br. 86/08, 61/11, 4/18),

3. Uredba o uredskom poslovanju (Narodne novine br. 07/09),

4. Zakon o pečatu i žigu s grbom Republike Hrvatske (Narodne novine br. 33/95)

5. Zakon o upravnim pristojbama (Narodne novine br. 115/16)

6. Uredba o sadržaju naziva tijela državne uprave, lokalne i mjesne samouprave (Narodne novine br. 25/94)

7. Naputak za provedbu Uredbe o sadržaju naziva tijela državne uprave, lokalne i mjesne samouprave (Narodne novine br.61/94)

8. Uredba o natpisnoj ploči i zaglavlju akta tijela državne uprave, lokalne područne 8regionalne) i mjesne samouprave te pravnih osoba koje imaju javne ovlasti (Narodne novine br. 34/02)

9. Zakon o sustavu državne uprave (Narodne novine br. 66/19)

10. Zakon o arhivskom gradivu i arhivima (Narodne novine br. 61/18)

11. Statut Općine Viškovo (Službene novine Općine Viškovo br. 3/18)